寄題明月禪院（之二）
作者：贊寧
朝代：唐

paragraphs: 積翠湖心迤邐長，洞臺蕭寺兩交光。
鳥行黑點波濤白，楓葉紅蓮橘柚黃。
人我絕時偎樹石，是非來處接帆檣。
如何遂得追遊性，擺却營營不急忙。
（見范成大纂《吳郡志》卷三十三。
）（按：《吳郡志》錄贊寧詩二首，題作《寄題水月禪院》。
然同卷云：水月禪院，「天祐四年，刺史曹珪以『明月』名之，皇朝祥符間詔易今名。
」院名「水月」，在贊寧死後，克據舊名改題。
其一已收入《全唐詩補逸》卷十八。
）。